Αναδρομική μελέτη της πρόσληψης βάρους σε πληθυσμό με συστηματική παρακολούθηση και συσχέτιση με έκβαση κύησης ή / και θηλασμό
Creators: name: Ιωαννίδου, Αγγελική Ιωάννη
Publisher: name: Aristotle University of Thessaloniki
Year: 2022
Subjects: Κύηση
Θηλασμός
Παχυσαρκία
Gestation
Breastfeeding
Obesity

description: Η κύηση οδηγεί συχνά σε αύξηση του σωματικού βάρους και σε αλλαγές στη σύσταση του σώματος και η μεταβολή αυτή του βάρους ενδέχεται να επηρεάσει σημαντικά την υγεία της μητέρας, την υγεία του εμβρύου, καθώς και τα αποτελέσματα της κύησης και τις πρακτικές του θηλασμού. Ο κύριος σκοπός της παρούσας μελέτης είναι η εξέταση της πρόσληψης βάρους σε πληθυσμό εγκύων γυναικών με συστηματική παρακολούθηση και η συσχέτιση της πρόσληψης αυτής βάρους με την έκβαση κύησης ή / και το θηλασμό. Διεξήχθη μία αναδρομική μελέτη σε ένα σύνολο 606 γυναικών, οι οποίες συγκεντρώθηκαν από τη Γ΄ Μαιευτική - Γυναικολογική Κλινική του Αριστοτελείου Πανεπιστημίου Θεσσαλονίκης (ΑΠΘ). Τα δεδομένα που συγκεντρώθηκαν για το δείγμα ήταν τα ακόλουθα: το έτος γέννησης των γυναικών, από το οποίο υπολογίστηκε η ηλικία των γυναικών, το βάρος των γυναικών πριν την κύηση (αρχικό βάρος), το βάρος των γυναικών μετά την κύηση (τελικό βάρος), ο τόκος, το είδος τοκετού, ο θηλασμός, το βάρος γέννησης των νεογνών, το φύλο των νεογνών και η μεταβολή του σωματικού βάρους, η οποία υπολογίστηκε από την αφαίρεση του αρχικού βάρους των γυναικών από το τελικό τους βάρος. Η διεξαγωγή της στατιστικής ανάλυσης των δεδομένων που καταγράφηκαν από τις γυναίκες του δείγματος πραγματοποιήθηκε με το πρόγραμμα SPSSv21. Το αρχικό και το τελικό βάρος των γυναικών της παρούσας μελέτης συσχετίστηκαν ισχυρά και θετικά μεταξύ τους και υπήρξε μία στατιστικά σημαντική αύξηση του βάρους κατά 12,75 κιλά. Στατιστικά σημαντική ήταν η σχέση ανάμεσα στη μεταβολή του σωματικού βάρους και του βάρους γέννησης των νεογνών, με την αύξηση της μεταβολής του σωματικού βάρους των μητέρων να οδηγούν σε αυξημένο βάρος γέννησης των νεογνών. Ωστόσο, η μεταβολή αυτή του σωματικού βάρους δε συσχετίστηκε σημαντικά με την ηλικία της μητέρας, με το είδος τοκετού, τη σειρά τόκου, με το φύλο του νεογνού και με την πρακτική θηλασμού
description: Pregnancy often leads to weight gain and changes in body composition, and this change in weight can significantly affect maternal health, fetal health, and pregnancy outcomes and breastfeeding practices. The main purpose of this study is to examine weight gain in a population of pregnant women with systematic monitoring and to correlate this weight gain with the outcome of pregnancy and / or breastfeeding. A retrospective study was conducted on a total of 606 women, who were collected by the DG Obstetrics - Gynecology Clinic of the Aristotle University of Thessaloniki (AUTh). The data collected for the sample were as follows: year of birth of women, from which the age of women was calculated, weight of women before pregnancy (initial weight), weight of women after pregnancy (final weight), interest, type of birth, breastfeeding, birth weight of newborns, sex of newborns and change in body weight, which was calculated by subtracting the initial weight of women from their final weight. The statistical analysis of the data recorded by the women in the sample was performed with the SPSSv21 program. The initial and final weight of the women in the present study were strongly and positively correlated with each other and there was a statistically significant increase in weight by 12.75 kg. The relationship between the change in body weight and the birth weight of the newborns was statistically significant, with the increase in the change in the body weight of the mothers leading to an increased birth weight of the newborns. However, this change in body weight was not significantly correlated with the mother's age, type of delivery, order of interest, sex of the newborn, and breastfeeding practice